section_heading: Razvod
paragraph_text: Nakon toga, u njegovom su se životu počele izmjenjivati žene većom brzinom nego ikad prije. Odlazeći u Hollywood na pregovore o kupnji filmske tvrtke MGM, naložio je svojoj tajnici da mu ugovori sastanak s nekom od tri glumice koje su bile na njegovom popisu: Cybill Shepherd, Raquel Welch i Jane Fonda. Prve dvije nisu pokazale nikakav interes, a treća je rekla neka je nazove za šest mjeseci, jer je sad zauzeta razvodom od Toma Haydena.